Diari Oficial de la Generalitat Valenciana


Sumari del DOGV 9029, del 26-02-2021 (2021/1796)

RESOLUCIÓ de 24 de febrer de 2021, de la Vicepresidència i Conselleria d'Igualtat i Polítiques Inclusives, per la qual s'amplia el termini de justificació de despeses de les ajudes a centres residencials dels sectors d'atenció a persones majors i a persones amb diversitat funcional o amb problemes de salut mental per la Covid-19.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9029

Data del DOGV
:   26-02-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/1796


Data del document
:   24-02-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 24 de febrer de 2021, de la Vicepresidència i Conselleria d'Igualtat i Polítiques Inclusives, per la qual s'amplia el termini de justificació de despeses de les ajudes a centres residencials dels sectors d'atenció a persones majors i a persones amb diversitat funcional o amb problemes de salut mental per la Covid-19. [2021/1796]  
Mitjançant Decret 186/2020, de 16 de novembre, del Consell, es van aprovar les bases reguladores per a la concessió directa de subvencions a centres residencials dels sectors d'atenció a persones majors, a persones amb diversitat funcional o amb problemes de salut mental, i a recursos de serveis socials d'entitats d'iniciativa social dirigits a persones en situació de vulnerabilitat o exclusió social per la Covid-19.  
  
En aquest Decret s'estableix en l'últim paràgraf de l'article 11 «Les entitats beneficiàries hauran de presentar la justificació de la despesa objecte de la subvenció atorgada, com a màxim el 28 de febrer de 2021».  
Davant les dificultats que la pandèmia per Covid-19 continua suposant encara, també en aquesta tercera ona, per a les entitats beneficiàries de les ajudes i per a facilitar la justificació dins del termini i en la forma escaient d'aquestes, s'amplia el terme establit de justificació.  
Considerant el que es disposa en l'article 32 de la Llei 39/2015, d'1 d'octubre, del procediment administratiu comú de les administracions públiques, donades les circumstàncies exposades, es considera convenient ampliar el termini establit, per a una adequada justificació de les despeses.  
D'acord amb els articles 14 i 15 del Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives, i la citada disposició final del Decret 186/2020, de 16 de novembre, del Consell, la directora general de Diversitat Funcional i Salut Mental i la directora general de Persones Majors, resolen:  
  
Primer  
Ampliar el termini de presentació de la justificació de despeses de les ajudes a centres residencials dels sectors d'atenció a persones majors i a persones amb diversitat funcional o amb problemes de salut mental, fins al 31 de març de 2021, inclusivament.  
  
Segon  
Ordenar la publicació de la present resolució en el Diari Oficial de la Generalitat Valenciana.  
El present acord entrarà en vigor el dia de la seua publicació en el Diari Oficial de la Generalitat Valenciana.  
  
Contra el present acte no cap recurs, de conformitat amb el que es disposa en l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 24 de febrer de 2021.- La directora general de Persones Majors: M.ª José Pérez Magdalena, i la directora general de Diversitat Funcional i Salut Mental: Elena Albert Roberto.